কলকাতা বিমানবন্দরে জারি হয়েছে ‘রেড অ্যালার্ট’

কলকাতা: দিল্লিতে বিস্ফোরণের পরই গোটা দেশে নিরাপত্তা বাড়ানো হয়েছে। তারই প্রেক্ষিতে বুধবার সকাল থেকে কলকাতা আন্তর্জাতিক বিমানবন্দরে জারি হয়েছে ‘রেড অ্যালার্ট’ (‘Red Alert’ at Kolkata Airport)। ঠিক স্বাধীনতা দিবস বা প্রজাতন্ত্র দিবসের মতোই কড়া নিরাপত্তা বলয়ে মুড়ে ফেলা হয়েছে বিমানবন্দর চত্বর। বিমানবন্দর সূত্রে খবর, উড়ান ধরতে আসা যাত্রীদের লাগেজ থেকে শুরু করে বোর্ডিং গেট পর্যন্ত প্রতিটি ধাপে বাড়ানো হয়েছে স্ক্রিনিং ও সিকিউরিটি চেকিং। বাড়ানো হয়েছে সিআইএসএফ জওয়ানদের নজরদারি। স্নিফার ডগের সাহায্যে লাগেজ চেকিং চলছে টার্মিনাল ও পার্কিং জোন জুড়ে।

প্রবেশপথে প্রতিটি ট্যাক্সি ও প্রাইভেট গাড়ি থামিয়ে চলছে তল্লাশি, বোম ডিটেকশন স্কোয়াডও মোতায়েন রয়েছে। বিমানবন্দরের প্রতিটি গেট ও কনকোর্স এলাকায় বাড়ানো হয়েছে নজরদারি, মোতায়েন করা হয়েছে অতিরিক্ত সিআইএসএফ বাহিনী। যদিও বিমানবন্দর কর্তৃপক্ষ জানিয়েছে, কোনও নির্দিষ্ট হুমকির ইনপুট নেই, তবু সতর্কতামূলক ব্যবস্থা হিসেবে স্ট্যান্ডার্ড অপারেটিং প্রটোকল (SOP) আরও কড়া করা হয়েছে। যাত্রীদের জন্য বিশেষ নির্দেশিকা জারি করে জানানো হয়েছে, ডমেস্টিক যাত্রীদের আসতে হবে অন্তত দুই ঘণ্টা আগে। আন্তর্জাতিক যাত্রীদের তিন ঘণ্টা আগে বিমানবন্দরে পৌঁছানোর পরামর্শ দেওয়া হচ্ছে। যাত্রী নিরাপত্তার স্বার্থে সর্বস্তরের সহযোগিতা কামনা করেছে এয়ারপোর্ট অথরিটি।

আরও পড়ুন: বঙ্গে শীতের স্পেল শুরু, আরও বাড়বে ঠান্ডা? দেখুন আবহাওয়ার লেটেস্ট আপডেট

অন্য খবর দেখুন